turjo4nis/wikipedia-bn-dump-20250701 huggingface dataset:
জুরাছড়ি থানা

জুরাছড়ি থানা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি থানা।

প্রতিষ্ঠাকাল 
জুরাছড়ি থানা গঠিত হয় ১৯৭৬ সালে।

প্রশাসনিক এলাকাসমূহ 
জুরাছড়ি উপজেলার ৪টি ইউনিয়নের প্রশাসনিক কার্যক্রম জুরাছড়ি থানার আওতাধীন।

ইউনিয়নসমূহ:
 ১নং জুরাছড়ি
 ২নং বনযোগীছড়া
 ৩নং মৈদং
 ৪নং দুমদুম্যা

আরও দেখুন 
 জুরাছড়ি উপজেলা
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি জেলার থানা
জুরাছড়ি উপজেলা
সুজান হেওয়ার্ড

সুজান হেওয়ার্ড (; জন্ম: ৩০ জুন ১৯১৭ - ১৪ মার্চ ১৯৭৫) ছিলেন একজন মার্কিন অভিনেত্রী ও গায়িকা। ফ্যাশন মডেল হিসেবে কর্মজীবন শুরু পর ১৯৩৭ সালে তিনি হলিউডে আসেন এবং একটি চলচ্চিত্রে চুক্তিবদ্ধ হওয়ার পর এর ধারাবাহিকতায় পরবর্তী কয়েক বছর কয়েকটি চলচ্চিত্রে ছোট পার্শ্ব ভূমিকায় অভিনয় করেন।

১৯৪০-এর দশকের শেষের দিকে তার চলচ্চিত্র ভূমিকার মান বাড়তে থাকে এবং তিনি স্ম্যাশ-আপ, দ্য স্টোরি অব আওম্যান (১৯৪৭) চলচ্চিত্রে তার নাট্যধর্মী কাজের জন্য শ্রেষ্ঠ অভিনেত্রী বিভাগে তার প্রাপ্ত পাঁচটি একাডেমি পুরস্কারের মনোনয়নের প্রথম মনোনয়ন লাভ করেন। তিনি ১৯৫০-এর দশক জুড়ে সফলতার সাথে অভিনয় চালিয়ে যান এবং মাই ফুলিশ হার্ট (১৯৪৯), উইথ আ সং ইন মাই হার্ট (১৯৫২) ও আই উইল ক্রাই টুমরো (১৯৫৫) চলচ্চিত্রে অভিনয়ের জন্য আরও তিনটি একাডেমি পুরস্কারের মনোনয়ন লাভ করেন। অবশেষে তিনি আই ওয়ান্ট টু লিভ! (১৯৫৮) চলচ্চিত্রে বারবারা গ্রাহাম চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন।

হেওয়ার্ডের দ্বিতীয় বিয়ের ও জর্জিয়ায় চলে যাওয়ার কারণে তার চলচ্চিত্রে অভিনয়ের পরিমাণ কমতে থাকে। তবুও তিনি ১৯৭২ সাল পর্যন্ত চলচ্চিত্র ও টেলিভিশনে অভিনয় চালিয়ে যান। তিনি ব্রেইন ক্যান্সারে আক্রান্ত হয়ে ১৯৭৫ সালে মারা যান।

তথ্যসূত্র

বহিঃসংযোগ

 
 
 
 

১৯১৭-এ জন্ম
১৯৭৫-এ মৃত্যু
২০শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
নিউ ইয়র্ক শহরের অভিনেত্রী
আইরিশ বংশোদ্ভূত মার্কিন ব্যক্তি
আইরিশ বংশোদ্ভূত অভিনেত্রী
সুয়েডীয় বংশোদ্ভূত মার্কিন ব্যক্তি
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
রোমান ক্যাথলিক ধর্মে ধর্মান্তরিত
ক্যালিফোর্নিয়ায় ক্যান্সারে মৃত্যু
ক্যালিফোর্নিয়ার নারী মডেল
নিউ ইয়র্কের (অঙ্গরাজ্য) রিপাবলিকান
অ্যান্টনি মান

অ্যান্টনি মান (; জন্ম: ৩০ জুন ১৯০৬ - ২৯ এপ্রিল ১৯৬৭) ছিলেন একজন মার্কিন অভিনেতা ও চলচ্চিত্র পরিচালক। তিনি তার নোয়া চলচ্চিত্র ও পশ্চিমা ধাঁচের চলচ্চিত্রের জন্য বেশি পরিচিত। পরিচালক হিসেবে তাকে তার পশ্চিমা ধাঁচের চলচ্চিত্রগুলোতে চিত্রগ্রাহক জন আল্টন ও অভিনেতা জেমস স্টুয়ার্টের সাথে কাজ করতে দেখা যায়। তিনি ১৯৫৮ সালে গড্‌স লিটল একর চলচ্চিত্র পরিচালনা করে ভেনিস চলচ্চিত্র উৎসবে শ্রেষ্ঠ পরিচালনার জন্য গোল্ডেন লায়নের মনোনয়ন লাভ করেন এবং ১৯৬১ সালে এল সিড চলচ্চিত্র পরিচালনা করে শ্রেষ্ঠ চলচ্চিত্র পরিচালক বিভাগে গোল্ডেন গ্লোব পুরস্কারের মনোনয়ন লাভ করেন।

তিনি ১৯৬৭ সালে ৬০ বছর বয়সে মারা যান।

তথ্যসূত্র

বহিঃসংযোগ 

 
 
 
 

১৯০৬-এ জন্ম
১৯৬৭-এ মৃত্যু
২০শ শতাব্দীর মার্কিন অভিনেতা
অস্ট্রীয় বংশোদ্ভূত মার্কিন ব্যক্তি
জার্মান ইহুদি বংশোদ্ভূত মার্কিন ব্যক্তি
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন মঞ্চ অভিনেতা
চেক বংশোদ্ভূত মার্কিন ব্যক্তি
ক্যালিফোর্নিয়ার চলচ্চিত্র পরিচালক
শিক্ষা সত্র

শিক্ষা সত্ৰ হল পশ্চিমবঙ্গের বীরভূম জেলার শ্রীনিকেতনের একটি বিদ্যালয়। এটি বিশ্বভারতী বিশ্ববিদ্যালয়ের অধীনে ১৯২৪ খ্রিষ্টাব্দে প্রতিষ্ঠিত হয়।

ইতিহাস
শিক্ষা সত্ৰ বিদ্যালয়টি ১৯২৪ খ্রিষ্টাব্দে শান্তিনিকেতনে প্রতিষ্ঠিত হয় এবং পরবর্তীতে ১৯২৯ খ্রিষ্টাব্দে বিদ্যালয়টি শ্রীনিকেতনে স্থানান্তরিত হয়। বিদ্যালয়টি গ্রামের ছেলেমেয়েদের শিক্ষাদানের জন্য বিশেষত প্রতিষ্ঠা করা হয়।

পাঠক্রম
বিদ্যালয়ে প্রায় ৮০০ ছাত্রছাত্রী শিক্ষা লাভ করে। প্রতিটি শ্রেণিতে গড়ে ৩০ জন শিক্ষার্থী থাকে প্রতিটি শ্রেণিতে তিনটি বিভাগ তথা 'ক', 'খ' ও 'গ' বিভাগ। একাদশ ও দ্বাদশ শ্রেণির দুটি বিভাগ তথা কলা বিভাগ ও বিজ্ঞান বিভাগ।

আরও দেখুন
 বিশ্বভারতী বিশ্ববিদ্যালয়

তথ্যসূত্র

 Siksha Satra at Visva Bharati University

বীরভূম জেলার বিদ্যালয়
বিশ্বভারতী বিশ্ববিদ্যালয়
১৯২৪-এ প্রতিষ্ঠিত শিক্ষাপ্রতিষ্ঠান
১৯২৪-এ ব্রিটিশ ভারতে প্রতিষ্ঠিত
কার্ল মালডেন

কার্ল মালডেন (; জন্ম: ম্লাদেন গেয়র্গ সেকুলোভিচ; সার্বীয় সিরিলিক: Младен Ђорђе Секуловић; ২২ মার্চ ১৯১২ - ১ জুলাই ২০০৯) ছিলেন একজন মার্কিন অভিনেতা। তিনি চরিত্র অভিনেতা হিসেবে তার কর্মজীবন শুরু করেন এবং ৬০ বছরের অধিক সময় মঞ্চ, চলচ্চিত্র ও টেলিভিশনে তার চরিত্রে বুদ্ধিদীপ্ত গভীরতা ও শুদ্ধতা নিয়ে আসেন। তন্মধ্যে উল্লেখযোগ্য হল আ স্ট্রিটকার নেমড ডিজায়ার (১৯৫১), যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন, এবং অন দ্য ওয়াটারফ্রন্ট (১৯৫৪), পলিয়ানা (১৯৬০) ও ওয়ান আইড জ্যাকস (১৯৬১)। মালডেন পরবর্তীতে হলিউডের বেবি ডল, হাউ দ্য ওয়েস্ট ওয়াজ ওন, ও প্যাটন চলচ্চিত্রে অভিনয় করেন। টেলিভিশনে তিনি ১৯৭০-এর অপরাধ নাট্যধর্মী দ্য স্ট্রিটস অব সান ফ্রান্সিস্কো ধারাবাহিক লেফটেন্যান্ট মাইক স্টোন ও আমেরিকান এক্সপ্রেস ধারাবাহিকে স্পোকসম্যান চরিত্রে অভিনয় করেন।

চলচ্চিত্র ও সংস্কৃতি সমালোচক চার্লস চ্যাম্পলিন মালডেনকে আমজনতার একজন বলে অভিহিত করেন, "কিন্তু তার ব্যপ্তি সমাজের উঁচু থেকে নিচু পর্যন্ত চলাচল করে এবং তার বুদ্ধির মাত্রা নায়কোচিত থেকে শুরু করে সাধারণ ভদ্র মানুষ পর্যন্ত ব্যপ্ত।" তার মৃত্যুর সময় তাকে "তার সময়ের সেরা চরিত্র অভিনেতাদের একজন" বলে উল্লেখ করা হয়। মালডেন ১৯৮৯ থেকে ১৯৯২ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন।

তথ্যসূত্র

বহিঃসংযোগ

 
 

১৯১২-এ জন্ম
২০০৯-এ মৃত্যু
২০শ শতাব্দীর মার্কিন অভিনেতা
একাডেমি অব মোশন পিকচার আর্টস অ্যান্ড সায়েন্সেসের সভাপতি
ওয়েস্টউড ভিলেজ মেমোরিয়াল পার্ক সিমেট্রিতে সমাহিত
ক্যালিফোর্নিয়ায় রোগ সংক্রান্ত মৃত্যু
চেক বংশোদ্ভূত মার্কিন ব্যক্তি
বসনিয়া ও হার্জেগোভেনীয় বংশোদ্ভূত মার্কিন ব্যক্তি
সার্বীয় বংশোদ্ভূত মার্কিন ব্যক্তি
দ্বিতীয় বিশ্বযুদ্ধের মার্কিন সেনা কর্মকর্তা
ডিপল বিশ্ববিদ্যালয়ের প্রাক্তন শিক্ষার্থী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
শিকাগোর অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
ডোনাল্ডসন পুরস্কার বিজয়ী
সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
মার্কিন টেলিভিশন ব্যক্তিত্ব
ইন্ডিয়ানার অভিনেতা
অর্ডার অব সেন্ট সাভা পদক বিজয়ী
যদি একদিন

যদি একদিন ২০১৯ সালে মুক্তিপ্রাপ্ত বাংলাদেশী চলচ্চিত্র। ছবিটি পরিচালনা করেছেন মুহাম্মদ মোস্তফা কামাল রাজ ও প্রযোজনা করেছেন বেঙ্গল মাল্টিমিডিয়া লিমিটেড। চিত্রনাট্য লিখেছেন মুহাম্মদ মোস্তফা কামাল রাজ এবং আসাদ জামান। এই চলচ্চিত্রে মূল চরিত্রগুলোতে অভিনয় করছেন তাহসান রহমান খান, শ্রাবন্তী চট্টোপাধ্যায়, তাসকিন রহমান ও শিশুশিল্পী আফরীন শিখা। ‘যদি একদিন’ মুহাম্মদ মোস্তফা কামাল রাজের পঞ্চম ছবি।

অভিনয়শিল্পী 
 তাহসান রহমান খান 
 শ্রাবন্তী চট্টোপাধ্যায় 
 তাসকিন রহমান
 সাবেরী আলম
 নাজিবা বাশার
 আফরিন শিখা রাইসা
 ফখরুল বাশার মাসুম
 রকি চৌধুরী

কাহিনী সংক্ষেপে 
ছবিটির গল্প একটি পরিবারকে কেন্দ্র করে গড়ে উঠেছে। এতে বাবা-মেয়ের অন্য রকম স্নেহ-ভালোবাসা গল্প তুলে ধরা হয়েছে। সিনেমায় বাবা ফয়সালের চরিত্রে অভিনয় করেছেন তাহসান ও মেয়ে রূপকথার চরিত্রে আফরীন শিখা।

সঙ্গীত 
যদি একদিন চলচ্চিত্রের সংগীত পরিচালনা এবং ছবির আবহসংগীত করেছেন নাভেদ পারভেজ। গান তৈরি করেছেন হৃদয় খান, ইমরান ও নাভেদ পারভেজ।

মুক্তি 
চলচ্চিত্রটি প্রথমদিন ২২টি প্রেক্ষাগৃহে মুক্তি পায় ।

পুরস্কার

তথ্যসূত্র

বহিঃসংযোগ 

 
 

২০১৯-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী প্রণয়ধর্মী চলচ্চিত্র
নাভেদ পারভেজ সুরারোপিত চলচ্চিত্র
মোস্তফা কামাল রাজ পরিচালিত চলচ্চিত্র
প্রায়-ইতিহাস

প্রায়-ইতিহাস বলতে  সেই সময়কে বোঝায় যখনকার লিখিত উপাদান পাওয়া গেছে, কিন্তু তা আজও পড়া যায়নি। এটি প্রাক-ইতিহাস ও ইতিহাস যুগের মধ্যবর্তী সময়কাল। মেহেরগড় সভ্যতা হল একটি প্রায়-ইতিহাস যুগের একটি সভ্যতা। হরপ্পা সভ্যতায় লিপির প্রচলন হয়েছিল কিন্তু, “সিন্ধু লিপি” নামে হরপ্পা সভ্যতার এই লিপির পাঠোদ্ধার করা সম্ভব হয়নি। তবে বিভিন্ন ঐতিহাসিক তাম্র ব্রোঞ্জ ব্যবহারের সূত্রপাত থেকে লৌহ যুগের সূচনা পর্যন্ত কাল পর্বটিকে প্রায় ঐতিহাসিক যুগ চিহ্নিত করেছেন। ১৯৫১ খ্রিস্টাব্দে ক্রিস্টোফার হকার প্রথম বিশ্ব প্রাগৈতিহাসিক সম্মেলনে সভাপতির ভাষনে প্রায় ইতিহাস সম্বন্ধীয় ধারণা প্রকাশ করেন। খ্রিস্টপূর্ব পাঁচ হাজার থেকে এক হাজার দুই শত খ্রিস্ট -পূর্বাব্দ পর্যন্ত সময়কাল হল প্রায় ইতিহাস পর্ব। ভারতের ক্ষেত্রে তাম্র ব্রঞ্জ থেকে লৌহ যুগের সূচনা কাল পর্যন্ত সময়কালকে প্রায় ইতিহাস পর্ব হিসাবে বোঝানো হয়।

তথ্যসূত্র 

ঐতিহাসিক যুগ
মালতীপুর বিধানসভা কেন্দ্র

মালতীপুর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।

এলাকা
মালতীপুর বিধানসভা আসনের ২০৯ টি বুথ রয়েছে, যার মধ্যে ১৪৪ টি অংশ রয়েছে (১ থেকে অংশ ১৪৪) চাঁচল-২ উন্নয়ন ব্লকের অন্তর্গত এবং অবশিষ্ট রাতুয়া-২ উন্নয়ন ব্লকের অন্তর্গত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৭ নং মালতীপুর বিধানসভা কেন্দ্রটি চাঁচল-২ সমষ্টি উন্নয়ন ব্লক এবং মহারাজপুর, পীরগঞ্জ, শ্রীপুর-১ এবং শ্রীপুর-২ গ্রাম পঞ্চায়েত গুলি রাতুয়া-২ সমষ্টি উন্নয়ন ব্লক এর অন্তর্গত।

মালতীপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, আরএসপি'র আব্দুল রহিম বক্সী তার নিকটতম প্রতিদ্বন্দ্বী নির্দলের আল-বেরুনিকে পরাজিত করেন।

আল-বেরুনী, একজন নির্দল প্রার্থী হিসেবে কংগ্রেস জিলা পরিষদের সদস্য ছিলেন।

তথ্যসূত্র

পশ্চিমবঙ্গের বিধানসভা কেন্দ্র
মালদহ জেলার রাজনীতি
হোরাসনাম

হোরাসনাম (ইংরেজি - Horusname) হল মিশরীয় ফারাওদের পাঁচধরনের নামের মধ্যে একটি। আদি ও পুরাতন রাজত্বের যুগে চতুর্থ রাজবংশের ফারাওদের পর্যন্ত মিশরের সম্রাটদের এই একধরনের নামই পাওয়া গিয়েছে।

বিবরণ
হোরাসনাম হল বাস্তবে একটি গৃহীত উপাধি। ফারাওরা হলেন আসলে স্বর্গের প্রধান দেবতা হোরাসের পার্থিব প্রতিনিধি - এই বিশ্বাস থেকেই এইধরনের নামের উৎপত্তি। এক্ষেত্রে যে হায়ারোগ্লিফিক চিত্রগুলি দ্বারা ফারাও'এর নাম বোঝানো হয়, তা সাধারণভাবে একটি আয়তাকার রেখার মধ্যে অবস্থান করে। এর নিচের অংশে থাকে একটি সেরেখ, এক আয়তাকার অলঙ্করণ বিশেষ, যা প্রাসাদ ও রাজসভার চিহ্ন হিসেবে ব্যবহৃত হয়। আর ফারাও'এর নামের উপর একটি বাজপাখির চিত্র অঙ্কিত থাকে, যা দেবতা হোরেসকে বোঝাতে ব্যবহৃত হয়। অর্থাৎ, পুরো চিত্রটির মানে দাঁড়ায় যে চিত্রলিপি দ্বারা চিহ্নিত নামের অধিকারী ব্যক্তি দেবতা হোরেসের প্রতিনিধি হিসেবে রাজসভায় (সেরেখ দ্বারা চিহ্নিত) রাজা হিসেবে অধিষ্ঠান করেন। কিন্তু যেহেতু অনেক ফারাওই এইভাবে সেরেখের উপরে দেবতা হোরাসের চিহ্ন হিসেবে বাজপাখির চিত্র খোদাই করে নিজেদের নাম প্রকাশ করেননি, তাই আজকাল মিশরতত্ত্ববিদরা হোরাসনামের থেকে সেরেখ নামের উপরই বেশি গুরুত্ব আরোপ করে থাকেন। তাছাড়া পুরাতন রাজত্বের শেষের দিক থেকে ফারাওরা যত বেশি নিজেদের দেবতা ওসিরিসকেন্দ্রিক মিথোলজির সাথে যুক্ত করে ফেলেন, হোরাসনামের চল ততই পরিত্যক্ত হয়।

উৎপত্তি ও ইতিহাস
এখনও পর্যন্ত মিশরের ফারাওদের যতধরনের রাজকীয় উপাধি আবিস্কৃত হয়েছে, হোরাসনাম নিঃসন্দেহে তাদের মধ্যে প্রাচীনতম। ৩৪০০ খ্রিস্টপূর্বাব্দের দ্বিতীয় নাকাদা বা গেরজে সংস্কৃতির সময়েই তার উদ্ভবের সাক্ষ্য খুঁজে পাওয়া গেছে। সেই সময় থেকে শুরু করে প্রথম রাজবংশের আমল পর্যন্ত আবিস্কৃত বিভিন্ন সাক্ষ্য প্রমাণাদির দ্বারা তার ক্রমবিকাশও চিহ্নিত হয়েছে। প্রথম দিকে এইধরনের চিত্রলিপিতে সেরেখগুলির সাথে ফারাও'এর কোনও ব্যক্তিনামের উল্লেখ থাকত না। তার পরের পর্যায়ে সেরেখগুলির পাশে এই ব্যক্তিনামের উল্লেখের চল হয়, যদিও তখনও সময়ে সময়ে দেখা গেছে ব্যক্তিনাম উহ্য থেকে গেছে। কখনও কখনও আবার সেরেখের উপরে কোনও হোরাস চিহ্ন দেখতে পাওয়া যায় না, আবার কখনও দেখা যায়, হোরাসের পায়ের তলায় সেরেখটি উলটোভাবে চিত্রিত। ফারাও কা'র হোরাসনাম এই শেষোক্ত ধরনের প্রকৃষ্ট উদাহরণ। তৃতীয় নাকাদা সংস্কৃতির মধ্য ও শেষভাগ (৩২০০ - ৩০৩০ খ্রিস্টপূর্বাব্দ) থেকে দেখা যায় ফারাওরা সেরেখের মধ্যে তাদের ব্যক্তিনাম লিখতে শুরু করেছেন; প্রথম দিকের এইধরনের নামের প্রকৃষ্ট উদাহরণ ফারাও কা ও দ্বিতীয় স্করপিয়নের আবিষ্কৃত হোরাসনাম। এঁদের সময় থেকেই সেরেখগুলি পরবর্তীকালের অনুরূপ হয়ে ওঠে। তবে প্রথম রাজবংশের সময়কালীন কিছু নামের ক্ষেত্রে কিছু অদ্ভুত প্রবণতা লক্ষ করা গেছে। ফারাও হোর-আহা, কা-আ ও রাণী মেরিৎ-নেইৎ'এর সমাধিস্থল থেকে বেশ কিছু কাদামাটির ফলক উদ্ধার হয়েছে, যেখানে ফারাও নারমের থেকে ফারাও কা পর্যন্ত সমস্ত ফারাও'এর হোরাসনাম লিপিবদ্ধ আছে, কিন্তু তাদের কোনওটির সাথেই কোনও সেরেখ নেই। এর সঠিক কারণ বোঝা সম্ভব হয়নি, তবে এর থেকে অনেকেই আন্দাজ করেন যে ফারাওদের নাম লেখার এই ঐতিহ্যটির মধ্যে আরও জটিলতা বিদ্যমান।

তথ্যসূত্র

আরও দেখুন
 ব্যক্তিনাম
 নেবতিনাম 
 রাজকীয় নাম

ইতিহাস
মিশরের ইতিহাস
মিশরীয় পুরাণ
সুভাষণ
হোরাস
সর্বাধিক গ্র্যামি পুরস্কার জয়ী সঙ্গীতশিল্পীদের তালিকা

গ্র্যামি পুরস্কার হচ্ছে সঙ্গীতে পৃথিবীর সবচেয়ে সম্মানজনক পুরস্কার, যা পঞ্চাশের অধিক বিভাগে প্রতি বছর ফেব্রুয়ারি মাসে দেওয়া হয়। ১৯৫৯ সালে এই পুরস্কার প্রবর্তিত হয়। হাঙ্গেরির অপেরা সুরকার জর্জ সোল্টি সর্বাধিক ৩১ বার এই পুরস্কার অর্জন করেন। নিচে এই পুরস্কার জয়ী সকল সঙ্গীতশিল্পীদের তালিকা দেওয়া হলঃ

২০ এর অধিক

১৬-২০টি

১১-১৫টি

১০টি

৯টি

৮টি

৭টি

৬টি

৫টি

৪টি

৩টি

২টি

১টি

তথ্যসূত্র 

গ্র্যামি পুরস্কার বিজয়ী
গ্র্যামি পুরস্কার
রেকর্ড
জুরাছড়ি ইউনিয়ন

জুরাছড়ি বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

আয়তন 
জুরাছড়ি ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৩৬৯জন। এর মধ্যে ৮,৮৯৯জন বৌদ্ধ, ৩৫১জন মুসলিম, ১১৪জন হিন্দু, ৫জন খ্রিস্টান ।

অবস্থান ও সীমানা 
জুরাছড়ি উপজেলার মধ্যাংশ জুড়ে জুরাছড়ি ইউনিয়নের অবস্থান। জুরাছড়ি উপজেলা সদর এ ইউনিয়নে অবস্থিত। এ ইউনিয়নের উত্তর-পশ্চিমে বনযোগীছড়া ইউনিয়ন, পশ্চিমে রাঙ্গামাটি সদর উপজেলার বালুখালী ইউনিয়ন, দক্ষিণে মৈদং ইউনিয়ন ও বিলাইছড়ি উপজেলার ফারুয়া ইউনিয়ন, পূর্বে দুমদুম্যা ইউনিয়ন ও বরকল উপজেলার আইমাছড়া ইউনিয়ন এবং উত্তরে বরকল উপজেলার আইমাছড়া ইউনিয়ন অবস্থিত।

প্রশাসনিক কাঠামো 
জুরাছড়ি ইউনিয়ন জুরাছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি জুরাছড়ি, কুসুমছড়ি এবং লুলাংছড়ি এ ৩টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
জুরাছড়ি ইউনিয়নের সাক্ষরতার হার ৩৯.৯২%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 ভুবনজয় সরকারি উচ্চ বিদ্যালয়

নিম্ন মাধ্যমিক বিদ্যালয়
 ঘিলাতলী নিম্ন মাধ্যমিক বিদ্যালয়
 সুবলং খাগড়াছড়ি নিম্ন মাধ্যমিক বিদ্যালয়

প্রাথমিক বিদ্যালয়
 আমতলা সরকারি প্রাথমিক বিদ্যালয়
 কাঁঠালতলী সরকারি প্রাথমিক বিদ্যালয়
 কুবান বালুখালী সরকারি প্রাথমিক বিদ্যালয়
 ঘিলাতলী সরকারি প্রাথমিক বিদ্যালয়
 চালকা পাড়া সরকারি প্রাথমিক বিদ্যালয়
 জনতা আদর্শ গ্রাম সরকারি প্রাথমিক বিদ্যালয়
 ডানে জুরাছড়ি সরকারি প্রাথমিক বিদ্যালয়
 ডেবাছড়া সরকারি প্রাথমিক বিদ্যালয়
 দুরহাটছড়া সরকারি প্রাথমিক বিদ্যালয়
 নোয়াপাড়া সরকারি প্রাথমিক বিদ্যালয়
 পানছড়ি ভুবনজয় মডেল সরকারি প্রাথমিক বিদ্যালয়
 পেকপাড়া সরকারি প্রাথমিক বিদ্যালয়
 বড়মইন জুড়াছড়ি সরকারি প্রাথমিক বিদ্যালয়
 বারুদগোলা সরকারি প্রাথমিক বিদ্যালয়
 মাধবছড়া বেসরকারি প্রাথমিক বিদ্যালয়
 লুলাংছড়ি সরকারি প্রাথমিক বিদ্যালয়
 শৈয়াল পাড়া সরকারি প্রাথমিক বিদ্যালয়
 সুবলং কুসুমছড়ি সরকারি প্রাথমিক বিদ্যালয়
 সামিরা মুখ সরকারি প্রাথমিক বিদ্যালয়
 সাপছড়ি সরকারি প্রাথমিক বিদ্যালয়

যোগাযোগ ব্যবস্থা 
জুরাছড়ি ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। উপজেলা সদরের অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।

খাল ও নদী 
জুরাছড়ি ইউনিয়নের মধ্য দিয়ে প্রবাহিত হচ্ছে সুবলং খাল এবং খাগড়াছড়ি খাল।

হাট-বাজার 
জুরাছড়ি ইউনিয়নের প্রধান ৩টি হাট-বাজার হল জুরাছড়ি যক্ষ্মা বাজার, উপজেলা সদর বাজার এবং ডেবাছড়া মগবাজার।

দর্শনীয় স্থান 
 সুবলং শাখা বন বিহার
 পানছড়ি ঝর্ণা
 বড়চিবা ঝর্ণা
 মিতিঙ্গাছড়ি শীল বিহার
 আমতলী ধর্মোদ্বয় শাখা বনবিহার

উল্লেখযোগ্য ব্যক্তিত্ব 
 যক্ষ্মা মহাজন

জনপ্রতিনিধি 
 বর্তমান চেয়ারম্যান: ক্যানন চাকমা

আরও দেখুন 
 জুরাছড়ি উপজেলা
 জুরাছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

জুরাছড়ি উপজেলার ইউনিয়ন
বিশ্ব ক্রীড়া সাংবাদিক দিবস

১৯২৪ সালের ২ জুলাই ফ্রান্সে প্রতিষ্ঠিত হয় ইন্টারন্যাশনাল স্পোর্টস প্রেস অ্যাসোসিয়েশন (এআইপিএস)। এই দিনটিকে স্মরণ করে ১৯৯৫ সাল থেকে এআইপিএস-এর অধীনস্থ সকল সদস্য দেশগুলোতে বিশ্ব ক্রীড়া সাংবাদিক দিবস পালন করা হয়। বাংলাদেশসহ বিশ্বের অন্যান্য দেশে প্রতি বছর দিবসটি পালিত হয়।

ক্রীড়া সাংবাদিকতা 
ক্রীড়া সাংবাদিকতা হল একটি বিশেষ ধরণের প্রতিবেদন যা ক্রীড়া সম্পর্কিত সংবাদ এবং ইভেন্টগুলির উপর দৃষ্টি নিবদ্ধ করে। ক্রীড়া সাংবাদিকরা বিভিন্ন ক্ষেত্রে কাজ করেন:
মুদ্রিত মাধ্যম (সংবাদপত্র এবং ম্যাগাজিন)
ডিজিটাল প্ল্যাটফর্ম (ওয়েবসাইট এবং সোশ্যাল মিডিয়া)
টেলিভিশন এবং রেডিও
ছোট-বড় প্রায় প্রতিটি সংবাদ সংস্থাতে এমন লোক থাকে যারা খেলাধুলার খবর পরিবেশন করেন।

ইতিহাস
আন্তর্জাতিক স্পোর্টস প্রেস অ্যাসোসিয়েশন (AIPS) এর ৭০তম বার্ষিকী উপলক্ষে ১৯৯৪ সালে এই দিবসটি প্রতিষ্ঠিত হয়েছিল।
১৮০০ সালের গোড়ার দিকে অভিজাত শ্রেণীর একটি গুরুত্বপূর্ণ অংশ হিসেবে ক্রীড়া সাংবাদিকতা শুরু হয়।
পরবর্তীতে সময়ের পরিবর্তনের সাথে সাথে এটি একটি নিবেদিতপ্রাণ ক্রীড়া কলাম দিয়ে সংবাদ ব্যবসায় জনপ্রিয় হয়ে ওঠে।
ক্রীড়া সাংবাদিকতা মধ্যবিত্ত ও নিম্নবিত্তদের মধ্যেও জনপ্রিয়তা অর্জন করে, যার ফলে প্রকাশনাগুলিতে আরও বেশি বিষয়বস্তু কভারেজ তৈরি হয়।

দিবসটির উদ্দেশ্য 

 ক্রীড়া সাংবাদিকদের কঠোর পরিশ্রমকে স্বীকৃতি দান
 তাদের কৃতিত্বকে সম্মান করা
 নতুনদের এই পেশায় আসতে উৎসাহিত করা

দিবসটির গুরুত্ব 

 ক্রীড়া সাংবাদিকদের প্রচেষ্টার প্রশংসা করার সুযোগ
 ক্রীড়া সাংবাদিকতায় আসতে চান এমন তরুণদের অনুপ্রাণিত করে
 বিশ্বজুড়ে খেলাধুলা সম্পর্কে জ্ঞান ছড়িয়ে দিতে সহায়তা করে
 বিশ্বের গণমাধ্যম তাদের ক্রীড়া সাংবাদিকদের সম্মান জানাতে এই দিনটিকে বেছে নেয়

তাৎপর্য
খেলাধুলার প্রচারে ক্রীড়া সাংবাদিকদের অবদান উদযাপন এবং স্মরণ করা।
ক্রীড়া সাংবাদিকদের তাদের কাজে উৎকর্ষ সাধনের জন্য উৎসাহিত করা এবং কেবল ক্রীড়া জগতের কাছেই নয়, বরং সমগ্র বিশ্বের কাছে একটি উদাহরণ স্থাপন করা।
এই দিনটি বিভিন্ন ক্রীড়া সংবাদমাধ্যমের ব্যক্তিত্বদের কৃতিত্বকেও মহিমান্বিত করে।
বিশ্ব শান্তির মাধ্যম হিসেবে খেলাধুলাকে জনপ্রিয় করার জন্য পেশাদাররা এই দিনটি ব্যবহার করেন।

তথ্যসূত্র 

জুলাই উদ্‌যাপন
আন্তর্জাতিক উদ্‌যাপন
ক্রীড়া
মুহাম্মদ মোস্তফা কামাল রাজ

মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তার পরিচালিত প্রজাপতি মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), যদি একদিন (২০১৮) সালে মুক্তি পায়।  তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।

জন্ম ও শিক্ষাজীবন 
রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।

উল্লেখযোগ্য চলচ্চিত্র 
 প্রজাপতি (২০১১)
 ছায়া-ছবি (২০১২)
 তারকাঁটা (২০১৪)
 সম্রাট (২০১৬)
 যদি একদিন (২০১৮)
 ওমর (২০২৪)

উল্লেখযোগ্য টেলিছবি ও নাটক

উল্লেখযোগ্য নাটক
 মাইক
 গ্র্যাজুয়েট
 রং
 চাঁদের নিজের কোন আলো নেই
 ব্যাচেলর দ্য ফ্যামিলি
 ইডিয়টস
 গেম
 অফ স্ক্রিণ
 দোস্ত দুশমন
 নয় ছয়
 পোস্ট গ্র্যাজুয়েট
 ফ্যামিলি ক্রাইসিস
 হিট
 ফ্যামিলি ক্রাইসিস রিলোডেড 
 অনন্যা

উল্লেখযোগ্য টেলিছবি
 চিরকুমার সংঘ
 যোগফল শূন্য
 দেনমোহর
 ফ্লেক্সিলোড
 ভ্যানগাড়ি
 নৈশভোজ
 সাদা গোলাপ
 প্রাইভেট রিকশা
 ভাগফল
 ভাগফল ২
 পাত্র চাই
 এসএমএস
 Shobdhan din
 কিংকর্তব্যবিমুঢ়
 দিধা
 জিরো জিরো সেভেন
 অফসাইড
 লাল খাম বনাম নীল খাম
 সাধারণ বনাম অসাধারণ
 ২৬ দিন মাত্র
 ছক্কা
 গোল
 ত্রিকোণমিতি
 প্রেমেরি রঙে রাঙানো
 কাজলরেখা কুরবানি
 শেষের গল্প
 বিয়ে বিড়ম্বনা
 বিবাহিত ব্যাচেলর
 অর্ডার
 অ্যামেরিয়া
 অফ দ্য রেকর্ড

পুরস্কার ও সম্মাননা

তথ্যসূত্র

বহিঃসংযোগ 
 
 

জীবিত ব্যক্তি
ঢাকা কলেজের প্রাক্তন শিক্ষার্থী
নরসিংদী জেলার ব্যক্তি
বাংলাদেশী চলচ্চিত্র পরিচালক
বাংলাদেশী টেলিভিশন পরিচালক
১৯৮২-এ জন্ম
বাঙালি চলচ্চিত্র পরিচালক
তুন্ড

কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো তুন্ড। কিছু প্রাণির ক্ষেত্রে সমতুল্য কাঠামোটি মুখবন্ধ () কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দূর্বল অংশগুলোর একটি।

প্রকারভেদ

বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির।

কুকুর

তথ্যসূত্র

বহিঃসংযোগ

Dog anatomy
Animal anatomy
প্রাণি শারীরস্থান
পলি হলিডে

পলি ডিন হলিডে (; জন্ম: ২ জুলাই ১৯৩৭) হলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি ১৯৭০-এর দশকের সিটকম অ্যালিস টিভি ধারাবাহিকে ফ্লোরেন্স জিন "ফ্লো" ক্যাসলবেরি চরিত্রে অভিনয়ের জন্য সর্বাধিক পরিচিত। এই ধারাবাহিকে অভিনয় করে তিনি দুটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং তিনটি এমি পুরস্কারের মনোনয়ন লাভ করেন। তিনি এই ধারাবাহিকের স্বল্পকাল স্থায়ী স্পিন-অফে ফ্লো-তেও অভিনয় করেন। তার এই চরিত্রের ট্যাগলাইন "কিস মাই গ্রিটস" অ্যালিস ধারাবাহিকের সাথে সম্পৃক্ত সবচেয়ে স্মরণীয় ছত্র। ১৯৮৪ সালে তিনি গ্রেমলিন্স চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার অর্জন করেন।

প্রারম্ভিক জীবন
হলিডে ১৯৩৭ সালের ২রা জুলাই অ্যালাবামা অঙ্গরাজ্যের জ্যাসপারে জন্মগ্রহণ করেন। তার পিতা আর্নেস্ট সুলিভান হলিডে ছিলেন একজন ট্রাক চালক এবং মাতা ভেলমা মেবল হলিডে (জন্মনাম: কেইন)। তিনি চাইল্ডার্সবার্গ ও সিলাকোগাতে বেড়ে ওঠেন। সেখানে তার ভাই ডয়লের বাল্যবন্ধু জিম নাবোর্স বসবাস করতেন। অভিনয় শুরুর পূর্বে হলিডে তার নিজ শহর অ্যালাবামা এবং পরে ফ্লোরিডায় পিয়ানো শিক্ষক হিসেবে নিয়োজিত ছিলেন। তিনি ফ্লোরিডার সারাসোটার অসোলো থিয়েটার কোম্পানির সদস্য হিসেবে তার অভিনয় জীবন শুরু করেন। তিনি সেখানে ১০ বছর অবস্থান করেন।

কর্মজীবন
হলিডে ১৯৭৩ সালে নিউ ইয়র্ক সিটিতে চলে যান এবং পাবলিক থিয়েটারে অ্যালিস চাইল্ড্রেসের নাটক ওয়েডিং ব্যান্ড-এ অভিনয় করেন। এক বছর পর তিনি ব্রডওয়ের সফল অল ওভার টাউন মঞ্চনাটকে অভিনয় করেন। অল ওভার টাউন নাটকে অভিনয়কালে এই নাটকের পরিচালক ডাস্টিন হফম্যানের সাথে তার বন্ধুত্ব হয়। হফম্যানের সাথে পরবর্তী কালে ১৯৭৬ সালে অল দ্য প্রেসিডেন্ট্‌স মেন চলচ্চিত্রে অভিনয় করেছিলেন।

তিনি ১৯৭৬ সালে তার প্রথম বড় কাজের সুযোগ পান সিটকম অ্যালিস টিভি ধারাবাহিকে। এতে তিনি ফ্লোরেন্স জিন "ফ্লো" ক্যাসলবেরি চরিত্রে অভিনয় করে বিপুল পরিচিতি লাভ করেন। তার এই চরিত্রের মধ্য দিয়েই "কিস মাই গ্রিটস!" শব্দগুচ্ছ জনপ্রিয়তা লাভ করে। এই শব্দগুচ্ছ পরবর্তী কালে মার্কিন শব্দভাণ্ডারে যুক্ত হয়। হলিউডে ১৯৭৬ থেকে ১৯৮০ সাল পর্যন্ত এই ধারাবাহিকে শ্রেষ্ঠাংশে অভিনয় করেন। এই কাজের জন্য তিনি দুটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং তিনটি এমি পুরস্কারের মনোনয়ন লাভ করেন। এরপর তিনি এই ধারাবাহিকের স্বল্পকাল স্থায়ী স্পিন-অফে ফ্লো-তেও অভিনয় করেন। এই ধারাবাহিকে ক্ষণস্থায়ী প্রথম মৌসুমটিও সফল হয়, কিন্তু পরের মৌসুমে সময় পরিবর্তনের কারণে এর রেটিং কমে যায় এবং ১৯৮১ সালের পর এর নির্মাণ বাতিল হয়।

হলিডের উল্লেখযোগ্য চলচ্চিত্র হল অল দ্য প্রেসিডেন্ট্‌স মেন, মুন ওভার প্যারাডর, মিসেস ডাউটফায়ার। ১৯৮৪ সালে তিনি গ্রেমলিন্স চলচ্চিত্রে মিসেস রুবি ডিয়াগল অভিনয় করে শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার অর্জন করেন। ২০০০ সালের অ্যালাবামা স্টেজ অ্যান্ড স্ক্রিন হল অব ফেমে তার নাম অন্তর্ভুক্ত করা হয়।

তথ্যসূত্র

বহিঃসংযোগ

 
 
 
 

১৯৩৭-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
অ্যালাবামার অভিনেত্রী
অ্যালাবামার ডেমোক্র্যাট
ফ্লোরিডা স্টেট বিশ্ববিদ্যালয়ের প্রাক্তন শিক্ষার্থী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
স্যাটার্ন পুরস্কার বিজয়ী
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট